Z A P I S N I K

10. sjednice Vijeća Mjesnog odbora Oporovec
održane 17. ožujka 2022. u prostorijama Mjesne samouprave, Oporovečki vinogradi 20,
u 19 sati

NAZOČNI: Ivica Zadro, Nikola Mrvelj, Anica Posavec, Hrvoje Bošnjak i Jasna Steković

Predsjednik Vijeća konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
Na prijedlog predsjednika, Vijeće jednoglasno verificira zapisnik 9. sjednice.

Predsjednik Vijeća predlaže dopunu dostavljenog dnevnog reda. 

1. Manifestacija Jesen u Oporovcu – donošenje zaključka;
2. Manifestacija Advent u Oporovcu – donošenje zaključka;
3. Zahtjev za povremenim korištenjem prostora MO Oporovec – politička stranka SDP – donošenje zaključka;
4. Asfaltiranje dijela ulice Đurini od kbr. 152 do 158 – donošenje zaključka;

Vijeće prihvaća izmjenu dnevnog reda te nove točke postaju točke 3., 4., 6. i 8., a dosadašnje točke 3., 4. i 5. postaju točke 5., 7. i 9.

Vijeće jednoglasno prihvaća i utvrđuje

DNEVNI RED

1. Prijedlog za postavljanjem prometnih ogledala na području Mjesnog odbora Oporovec – donošenje zaključka;
2. Prijedlog za uređenjem vodnog dobra – potok k.č. br. 6688 k. o. Granešina nova
3. Manifestacija Jesen u Oporovcu – donošenje zaključka;
4. Manifestacija Advent u Oporovcu – donošenje zaključka;
5. Zahtjev za povremenim korištenjem prostora Mjesnog odbora Oporovec – politička stranka Domovinski pokret – donošenje zaključka;
6. Zahtjev za povremenim korištenjem prostora MO Oporovec – politička stranka SDP – donošenje zaključka;
7. Zahtjev za jednokratno korištenje dvorane MO Oporovec – KUD Oporovec – donošenje zaključka;
8. Asfaltiranje dijela ulice Đurini od kbr. 152 do 158 – donošenje zaključka;
9. Pitanja, prijedlozi i obavijesti

Ad 1. Prijedlog za postavljanjem prometnih ogledala na području Mjesnog odbora Oporovec

Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK
o postavljanju prometnih ogledala na području Mjesnog odbora Oporovec


             Predlaže se postavljanje prometnih ogledala na spoju Sunekove ulice i Čučerske ceste, prije mosta desno u smjeru Čučerja i poslije mosta lijevo u smjeru Čučerja.



Ad 2. Manifestacija Jesen u Oporovcu

Predsjednik izvještava Vijeće o namjeri održavanja manifestacije Jesen u Oporovcu 1. i 2. listopada 2022. u suradnji s KUD-om Oporovec. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK
o održavanju manifestacije Jesen u Oporovcu


             Mjesni odbor Oporovec i KUD Oporovec organizirat će manifestaciju Jesen u Oporovcu. Od Gradske skupštine Grada Zagreba traži se pokroviteljstvo nad ovom manifestacijom.



Ad 3. Manifestacija Advent u Oporovcu

Predsjednik izvještava Vijeće o namjeri održavanja manifestacije Advent u Oporovcu 11. prosinca 2022. u suradnji s KUD-om Oporovec. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK
o održavanju manifestacije Advent u Oporovcu


             Mjesni odbor Oporovec i KUD Oporovec organizirat će manifestaciju Advent u Oporovcu.



Ad 3. Prijedlog za uređenjem vodnog dobra – potok k.č. br. 6688 k. o. Granešina nova

Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK
o uređenju vodnog dobra – potok k.č. br. 6688 k. o. Granešina nova


             Nalaže se Hrvatskim vodama uređenje vodnog dobra – potok na cijelom području k.č. br. 6688 k.o. Granešina nova.



Ad 5. Zahtjev za povremenim korištenjem prostora Mjesnog odbora Oporovec – politička stranka Domovinski pokret

Predsjednik je izvijestio o zahtjevu stranke Domovinski pokret za povremenim korištenjem prostora Mjesnog odbora Oporovec. Predsjednik otvara raspravu. 

	Nakon kratke rasprave, Vijeće jednoglasno, donosi

ZAKLJUČAK
o davanju na korištenje prostora MO Oporovec – politička stranka Domovinski pokret

Odobrava se korištenje sobe 1 Mjesnog odbora Oporovec stranci Domovinski pokret ponedjeljkom od 18 do 20 sati.



Ad 6. Zahtjev za povremenim korištenjem prostora Mjesnog odbora Oporovec – politička stranka SDP

Predsjednik je izvijestio o zahtjevu stranke SDP za povremenim korištenjem prostora Mjesnog odbora Oporovec. Predsjednik otvara raspravu. 

	Nakon kratke rasprave, Vijeće jednoglasno, donosi

ZAKLJUČAK
o davanju na korištenje prostora MO Oporovec – politička stranka SDP

Odobrava se korištenje sobe 1 Mjesnog odbora Oporovec stranci SDP utorkom od 16 do 20 sati te dvorane u prizemlju ponedjeljkom od 17 do 20 sati.


Ad 7. Zahtjev za jednokratno korištenje dvorane MO Oporovec – KUD Oporovec

Predsjednik je izvijestio o zahtjevu KUD-a Oporovec o jednokratnom korištenju prostora mjesne samouprave. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK
o davanju na korištenje prostora mjesne samouprave

Odobrava se korištenje dvorane u objektu mjesne samouprave Oporovec, Oporovečki vinogradi 20 – KUD-u Oporovec u subotu, 7. svibnja, od 13 do 16 sati.



Ad 8. Asfaltiranje dijela ulice Đurini od kbr. 152 do 158

Predsjednik je izvijestio o zahtjevu za izvanredno održavanja nerazvrstane ceste Đurini 152-158. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK
o asfaltiranju dijela ulice Đurini od kbr. 152 do kbr. 158

Zadužuju se nadležne službe za asfaltiranje ulice Đurini od kbr. 152 do kbr. 158.



Ad 9. Pitanja, prijedlozi i obavijesti.

Predsjednik Vijeća informirao je članove Vijeća o aktivnostima na području Mjesnog odbora Oporovec između dvaju sjednica Vijeća Mjesnog odbora. Izvijestio ih je o zahtjevu za očitovanje o nabavi uredskog materijala. Uime Vijeća Mjesnog odbora Oporovec zatražit će se 2 registratora A4, 1 bušač za papir, 3 seta pribadača i pet paketa papira A4.


Završeno u 19.40 sati.

KLASA: 
URBROJ:
U Zagrebu, 17. ožujka 2022.                 

        Predsjednik Vijeća Mjesnog odbora Oporovec

Ivica Zadro
